Seletuskiri
 Narva Linnavolikogu määruse „Aiandusühistutele rahalise toetuse väljamaksmise kord“ eelnõu juurde


Korra vastuvõtmise aluseks on kohaliku omavalitsuse korralduse seaduse § 22 lg 1 punkt 5, millest tulenevalt kuulub toetuste andmise ja linna eelarvest finantseeritavate teenuste osutamise korra kehtestamine volikogu ainupädevusse. Sisuliselt on tegemist aiandusühistute toetamisega.

Käesolevaga määrusega täiendatakse tingimused toetatavatele tegevustele. Teede ehitamisel, rekonstrueerimisel ja renoveerimisel toetust eraldatakse tingimusel, et ehitamis-, rekonstrueerimis- või renoveerimistööde lõppemisest arvates toetuse saajal on keelatud piirata läbisõitu oma territooriumi kaudu. Teede rekonstrueerimisel või renoveerimisel toetust eraldatakse tingimusel, et mõlemal teepervel jäetakse vähemalt 0,5 m laiune teepeenar.  Teede, puurkaevude, veetorustike ja tuletõrje veevõtukohtade ehitamisel on vajalik ehitusprojekti koostamine juhul, kui see tuleneb ehitusseadustikust.

Uue määrusega kehtestatakse toetuse määrad ja toetuse andmise ajavahemik järgnevalt.

Maksimaalne summaarne toetuse suurus ühele taotlejale on 60 000 eurot koos käibemaksuga: 
1) asfaltkattega teede ehitamisel või renoveerimisel on toetus kuni 70% tööde maksumusest; 
2) asfaltkatteta teede renoveerimisel on toetus kuni 50% tööde maksumusest; 
3) teede renoveerimisel lõikudena (kaartidena) on toetus kuni 30% tööde maksumusest; 
4) maaparanduskraavide korrastamisel (puhastamine, puude ja põõsaste raie ning kraavide süvendamine) on toetus kuni 40% tööde maksumusest; 
5) elektriliinide renoveerimisel on toetus 50% tööde maksumusest; 
6) puurkaevude ja veetorustike renoveerimisel on toetus kuni 50% tööde maksumusest, k. a projekteerimine ja detailplaneeringute koostamine; 
7) puurkaevude, veetorustike ja tuletõrje veevõtukohtade ehitamisel on toetus kuni 50% tööde maksumusest, k. a projekteerimine ja detailplaneeringute koostamine. 

Teede ehitamise, rekonstrueerimise ja renoveerimise toetust saab ühele ja samale objektile taotleda üks kord seitsme aasta jooksul, maaparanduskraavide korrastamiseks saab taotleda üks kord kolme aasta jooksul. Toetuse konkreetse protsendi kehtestab hindamiskomisjon iga-aastaselt pärast linna eelarve kinnitamist. 

Uue määrusega on kehtestatud taotluse esitamise viis ja tähtaeg. Taotlus esitatakse elektroonselt taotleja seadusliku esindaja või tema volitatud isiku digitaalse allkirjaga koos selle lisadega ühes digikonteineris. Taotleja võib esitada toetuse taotluse 12 kalendrikuu ehk ühe aasta jooksul pärast tööde üleandmise-vastuvõtmise akti allkirjastamist. 

Uue määrusega täpsemalt on kirjeldatud taotluse esitamise ja menetlemise tingimused, hindamiskomisjoni ülesanded otsustuse tegemiseks, toetuse väljamaksmise ja toetuse tagastamise sätted, samuti toetuse väljamaksmise järgsed taotleja kohustused.
 
Eelnõu koosneb 17 paragrahvist.

§ 1. Reguleerimisala ja mõisted
§ 2. Toetatava tegevuse eesmärk
§ 3. Taotlejale esitava tingimused
§ 4. Tingimused toetatavatele tegevustele
§ 5. Toetuse määr ja toetuse andmise ajavahemik
§ 6. Toetuste rahuldamise ulatus
§ 7. Taotluse esitamise viis ja tähtaeg
§ 8. Taotlusele esitamise tingimused
§ 9. Taotluse menetlemine
§ 10. Hindamiskomisjon
§ 11. Hindamiskomisjoni otsus
§ 12. Tegevuse kontrollimine 
§ 13. Toetuse väljamaksmine
§ 14. Toetuse väljamaksmise järgsed taotleja kohustused
§ 15. Toetuse tagastamine
§ 16. Rakendussätted

Käesoleval päeval kehtib Narva Linnavolikogu 26.03.2015 määrus nr 9 “Aiandusühistutele rahalise toetuse väljamaksmise kord”. HMS § 93 lõike 1 kohaselt määrus kehtib, kuni selle tunnistab kehtetuks haldusorgan või Riigikohus või kehtivusaja lõppemiseni või volitusnormi kehtetuks tunnistamiseni. Uue „Aiandusühistutele rahalise toetuse väljamaksmise korra” jõustumisega tunnistatakse kehtetuks Narva Linnavolikogu 26.03.2015 määrus nr 9 „Aiandusühistutele rahalise toetuse väljamaksmise kord ” HMS § 93 lg. 1 alusel.

Määrus jõustub seaduses sätestatud korras.

